Aşıq Ağalar Mikayılov

Aşıq Ağalar Mikayılov () — Azərbaycan aşığı.Abdullayev, T. Sənətə və sənətkara ehtiram ifadəsi: Kürdəmirdə aşıq Ağalar Mikayılovun 100 illiyi qeyd olunub //Mədəniyyət.- 2014.- 30 may.- S.8.; Ədalət.- 2014.- 27 may.- S.6.; 525-ci qəzet.- 2014.- 27 may.- S.8.

 Həyatı 
Ağalar Bilal oğlu Mikayılov 1913-cü il may ayının 24-də Şamaxı qəzasının Qəşəd kəndində anadan olmuşdur.

A. Mikayılov İkinci Vətən müharibəsində könüllü olaraq ordu sıralarına qoşulmuş, müharibədən ikinci dərəcəli əlil kimi qayıtmışdır. Müharibədə iştirakına görə "İgidliyə görə" medalı ilə təltif edilmişdir.Qəniyev, S. Şirvanlı Aşıq Ağalar /S. H. Qəniyev; red. Q. Namazov; AMEA, Folklor İn-tu.- Bakı: Elm və təhsil, 2011.- 174, [2] s.

Aşıq Ağalar ilk sənət dərsini atası Aşıq Mirzə Bilaldan almışdır. O, 25 ilə yaxın aşıq sənəti ilə məşğul olmuşdur. Aşıq Ağalar təkcə ifaçı aşıq deyildir. Hələ gənc yaşlarından klassik şair və aşıqlarımızın yaradıcılıq təsirilə şeirlər yazmağa başlayan bu istedadlı aşıq, üç yüzdən artıq qoşma, gözəlləmə və iki dastanın müəllifi olmuşdur.

O, "Canan və Hicran", "Sofi və Gülşən", "Bağı və Qəmər", "Qatillər" adlı dastanların müəllifidir. Aşıq Ağaların bir neçə dəyərli və oxunaqlı qəzəlləri də vardır. Onun şeirləri "Aşıqlar", "Xalqın səsi", "Aşığın sözü" kitablarında işıq üzü görmüşdür.Söz mənimkidir: şeirlər /Ağalar Mikayılov; red. və ön söz müəl. Y. Bahadurqızı.- Bakı: Çaşıoğlu, 2014.- 92, [2] s

1956-cı ildə Azərbaycan hökuməti tərəfindən Aşıq Ağalara "Azərbaycanın el aşığı" fəxri adı verilmişdir. O, Azərbaycan Aşıqlar Qurultayının nümayəndəsi olmuşdur. Respublika Radiosunun "Qızıl Fondu"nda Aşıq Ağaların 29, Respublika Səsyazma Arxivində isə 3–4 saatlıq lent yazısı saxlanılır.

Aşıq Ağalar 1988-ci ilin oktyabr ayında vəfat etmişdir.

 İstinadlar 

Kateqoriya:Azərbaycan aşıqları
Kateqoriya:Azərbaycanlı aşıqlar
Kateqoriya:Kürdəmirdə doğulanlar
Kateqoriya:Bakıda vəfat edənlər